《客有语予以卫生之术者其说流于固赋此以赠之》
元代·陈泰

宇宙真逆旅，形骸同赘疣。古人有至药，变灭非所忧。

长生本无方，徒以智力求。终时受物化，莽莽蝶与周。

无周复无蝶，灵运千年俦。

作者简介：元长沙茶陵人，字志同，号所安。仁宗延祐初举于乡，以《天马赋》得荐，官龙泉主簿。生平以吟咏自怡，出语清婉有致。有《所安遗集》。